JY LEES NOU Prinses Di se SA-afrigter laat bekende sweetpaktop opveil
Prinses Diana se geliefde oefentop, wat sy drie keer per week gedra het, word nou aan die hoogste bieër verkoop.
Die donkerblou langmoutop van katoen was ’n geskenk van die miljardêr-entrepreneur Richard Branson en sal na verwagting meer as $5 000 (sowat R71 013) tydens die aanlyn veiling op 10 Julie haal, berig TIME.
Die kledingstuk met die Virgin-logo en woorde Fly Atlantic daarop word deur prinses Diana se eertydse persoonlike afrigter, Jenni Rivett, deur PR Auction van Boston verkoop, berig die New York Post.
Jenni, ’n Suid-Afrikaner wat in Brittanje woon, het tussen 1990 en 1997 vir die prinses gewerk.
Sy sê Diana het altyd dieselfde sweetpaktop gedra wanneer hulle mekaar ontmoet het om te oefen.
“Sy was moeg daarvan dat die media oor haar klere bespiegel het terwyl daar belangriker dinge in die wêreld gebeur het.”
“Sy was die mees afgeneemde vrou ter wêreld en fotograwe het buite die plek vergader waar ons geoefen het; daarom het sy met opset dieselfde uitrusting gedra.”
Prinses Diana het die blou sweetpaktop vir Jenni geskenk gegee voor haar dood in 1997.
Not sure this will help but sincerely hope channel 4 rethinks their decision. How about the dated outfits ?? . . . . . #princessdiana #loyalty #Integrity #royalty #healthybody #fit #lean #healthy #fitness #positive #vibes #bodybyrivett #trainer #trust
A post shared by Jenni Rivett HEALTH & FITNESS (@jennirivett) on Aug 4, 2017 at 12:56am PDT
Volgens SApeople.com sal die opbrengs na ’n gesin van Malawi gaan om hul dogtertjie se skoolgeld te betaal.
“Die prinses sou dit beslis goedgekeur het as sy nog gelewe het,” sê Jenni.
“Sake in Afrika het haar altyd na aan die hart gelê.”
Die fiksheidskenner het onthul Diana se oefenprogram was gewoonlik ’n kombinasie van kardiovaskulêre oefening en kragafrigting.
“Sy was baie gefokus en toegewyd aan haar oefenprogram,” voeg sy by.
Thank you Sunday Times SA for this positive article. I am proud to say that I am one of the few not to have sold out on Princess Diana. I was offered £90 000 shortly after she died, and although it would defo have helped with school fees ??, I have never been tempted. She gave me her blessing to say I was her trainer and that's all I've ever done, along with sharing happy memories of my time with her. Truly an honour and a privilege to have spent seven years with her. . . . . #princess Diana #memories #trainer #proud #positive #bodybyrivett #fit #lean #healthybody #fitfood #goodfood #mindful #mindful #london #royalty
A post shared by Jenni Rivett HEALTH & FITNESS (@jennirivett) on Aug 24, 2017 at 2:09am PDT
Jenni onthou prinses Diana as “’n absolute bondel pret met die wonderlikste humorsin”.
Bronne: TIME, New York Post, SApeople.com
Meer oor: prinses diana| prinses
Tonge klap oor prinses Diana-broerskind se 60-jarige kêrel
KYK: Prins Harry – van sy grootwordjare tot nou